ddrg/super_eurlex huggingface dataset:
(34) Na to, aby sa mohli prijať podrobné pravidlá pre prípravu programovacích dokumentov, ich následné opatrenia, audit, hodnotenie, preskúmanie, vykonávanie, ako aj podávanie správ a pre finančné korekcie, by sa právomoc prijímať akty v súlade s článkom 290 Zmluvy o fungovaní Európskej únii mala delegovať na Komisiu vo vzťahu k štvrtej časti tohto rozhodnutia. S cieľom zohľadniť technický rozvoj a zmeny v colných právnych predpisoch, by sa právomoc prijímať akty, ktorými sa zmenia a doplnia dodatky k prílohe VI, mala takisto delegovať na Komisiu v súlade s článkom 290 Zmluvy o fungovaní Európskej únii. Je osobitne dôležité, aby Komisia počas svojich prípravných prác uskutočnila náležité konzultácie, a to aj na expertnej úrovni. Pri príprave a vypracúvaní delegovaných aktov by Komisia mala zabezpečiť súčasné, včasné a vhodné postúpenie príslušných dokumentov Rade.

(34) Na to, aby sa mohli prijať podrobné pravidlá pre prípravu programových dokumentov, ich následné opatrenia, audit, hodnotenie, preskúmanie, vykonávanie, ako aj podávanie správ a finančné opravy, by sa právomoc prijímať akty v súlade s článkom 290 Zmluvy o fungovaní Európskej únie vo vzťahu k štvrtej časti tohto rozhodnutia mala delegovať na Komisiu. Na to, aby sa mohli prijať rozhodnutia týkajúce sa povolenia kumulácie pôvodu medzi ZKÚ a krajinou, s ktorou Únia uzatvorila a uplatňuje dohodu o voľnom obchode, výnimiek zo systému zaregistrovaných vývozcov, ako aj dočasných výnimiek z ustanovení prílohy VI, by sa právomoc prijímať akty v súlade s článkom 290 Zmluvy o fungovaní Európskej únie vo vzťahu k prílohe VI k tomuto rozhodnutiu mala delegovať na Komisiu. S cieľom zohľadniť technický vývoj a zmeny v colných právnych predpisoch by sa právomoc prijímať akty, ktorými sa menia a dopĺňajú dodatky k prílohe VI v súlade s článkom 290 Zmluvy o fungovaní Európskej únie, mala takisto delegovať na Komisiu. Na to, aby sa mohli prijať rozhodnutia o dočasnom zrušení preferenčného zaobchádzania, predbežných opatreniach dohľadu stanovených v prílohe VII a dočasných a trvalých ochranných opatreniach stanovených v prílohe VIII by sa právomoc prijímať akty v súlade s článkom 290 Zmluvy o fungovaní Európskej únie vo vzťahu k prílohám VII a VIII k tomuto rozhodnutiu mala takisto delegovať na Komisiu. Je osobitne dôležité, aby Komisia počas svojich prípravných prác uskutočnila náležité konzultácie, a to aj na úrovni expertov. Pri príprave a vypracovávaní delegovaných aktov by Komisia mala zabezpečiť, aby sa príslušné dokumenty súčasne, vo vhodnom čase a vhodným spôsobom postúpili Európskemu parlamentu a Rade.
—

Po rozhodnutí o ďalšom viacročnom finančnom rámci pre EÚ a pred koncom roka 2013 Komisia predloží nasledujúce návrhy na doplnenie súčasného rámca pre správu ekonomických záležitostí: i) opatrenia na zabezpečenie väčšej predbežnej koordinácie hlavných reformných projektov a ii) vytvorenie „nástroja konvergencie a konkurencieschopnosti“ s cieľom zabezpečiť finančnú podporu na včasné vykonávanie štrukturálnych reforiem na posilnenie udržateľného rastu. Tento nový systém, ktorý je plne v súlade s metódou Spoločenstva, by bol postavený na súčasných postupoch EÚ v oblasti dohľadu. Spájal by hlbšiu integráciu hospodárskej politiky s finančnou podporou, a tým by sa rešpektovala zásada kombinovať kroky nasmerované k väčšej zodpovednosti a hospodárskej disciplíne s väčšou solidaritou. Bol by zameraný najmä na zvýšenie schopnosti členského štátu absorbovať asymetrické šoky. Tento nástroj by slúžil ako počiatočná fáza k vytvoreniu silnejšej fiškálnej kapacity.
(17)

Keďže cieľ tejto smernice, a to stanovenie minimálnych pravidiel transparentnosti na zabezpečenie fungovania vnútorného trhu, nemožno uspokojivo dosiahnuť na úrovni samotných členských štátov, pretože pojem transparentnosti vnútroštátnych opatrení sa v jednotlivých členských štátoch chápe a uplatňuje rôzne, a preto z dôvodu rozsahu opatrenia ho možno lepšie dosiahnuť na úrovni Únie, Únia môže prijať opatrenia v súlade so zásadou subsidiarity stanovenou v článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie uvedeného cieľa.
(3b)

Vzhľadom na zásadu „znečisťovateľ platí“ by náklady environmentálne vhodnej recyklácie a spracovania lodí mali niesť ich vlastníci. V záujme ochrany ľudského zdravia a životného prostredia by sa mal vytvoriť finančný mechanizmus, ktorý by vytváral zdroje na zvyšovanie ekonomickej konkurencieschopnosti environmentálne vhodnej recyklácie a spracovania lodí EÚ i lodí z iných krajín v zariadeniach evidovaných v EÚ. Všetky lode navštevujúce prístavy a kotviská Únie by mali prispievať k nákladom na environmentálne vhodnú recykláciu a spracovanie lodí EÚ, aby sa vyvážila ekonomická stimulácia z nevyhovujúcich postupov a zmeny vlajok. Lode, ktoré skladajú finančnú záruku ako záruku, že pôjdu na recykláciu a spracovanie do zariadení evidovaných v EÚ, by mali byť oslobodené od recyklačného poplatku. Recyklačný poplatok a finančná záruka by mali byť spravodlivé, nediskriminačné a transparentné.
1. Členské štáty poskytujú Komisii (Eurostatu) údaje o obyvateľstve podľa článku 2 písm. c) a d) v referenčnom čase. Ak okolnosti opísané v článku 2 písm. d) bode i. alebo ii. nie je možné stanoviť, členské štáty poskytnú Komisii (Eurostatu) údaje o obyvateľstve v mieste jeho zákonného alebo registrovaného pobytu v referenčnom čase; v takom prípade vynaložia primerané úsilie na to, aby vypočítali údaje, ktoré by čo najviac zodpovedali obyvateľstvu uvedenému v článku 2 písm. c) a d).

1. Členské štáty poskytujú Komisii (Eurostatu) štatistické údaje o obyvateľstve podľa článku 2 písm. c) a d) v referenčnom čase. Poskytnuté štatistické údaje zahŕňajú tieto premenné:
(28)

V odvetví náročnom na pracovnú silu, ako je pozemná obsluha, má neustály rozvoj a odborná príprava pracovníkov veľký vplyv na kvalitu služieb. Mali by sa preto ustanoviť minimálne požiadavky na odbornú prípravu, aby sa zaistila a bezpečnosť operácií . Príslušná inštitúcia Únie konajúca v spolupráci s príslušnými orgánmi členských štátov, prevádzkovateľmi letísk a sociálnymi partnermi by mali stanoviť ambiciózne minimálne normy na zabezpečenie najvyššej kvality pre vzdelávanie a odbornú prípravu zamestnancov v oblasti pozemnej obsluhy. Tieto normy by sa mali pravidelne aktualizovať a rozvíjať, aby prispeli ku kvalite prevádzky z hľadiska spoľahlivosti, odolnosti, bezpečnosti a bezpečnostnej ochrany a vytvorili rovnaké podmienky pre prevádzkovateľov. Pokiaľ na príslušnom letisku nebudú splnené požadované normy, udelenie povolenia príslušným poskytovateľom služieb by sa malo pozastaviť, povolenie zrušiť alebo nevydať, až kým sa opätovne nedosiahne primeraná úroveň normy. Mala by sa poskytnúť dodatočná odborná príprava so zameraním na letiská v trvaní najmenej päť dní. [PDN 258]
C 65/209

P7_TA(2013)0255

Žiadosť o medzinárodnú ochranu podaná štátnym príslušníkom tretej krajiny alebo osobou bez štátnej príslušnosti v jednom z členských štátov (prepracované znenie) ***II

Legislatívne uznesenie Európskeho parlamentu z 12. júna 2013 o pozícii Rady v prvom čítaní na účely prijatia nariadenia Európskeho parlamentu a Rady, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (prepracované znenie) (15605/3/2012 – C7-0164/2013 – 2008/0243(COD))

(Riadny legislatívny postup: druhé čítanie)

(2016/C 065/40)

Európsky parlament,

so zreteľom na pozíciu Rady v prvom čítaní (15605/3/2012 – C7-0164/2013),

so zreteľom na stanovisko Európskeho hospodárskeho a sociálneho výboru zo 16. júla 2009 (1) ,

so zreteľom na stanovisko Výboru regiónov zo 7. októbra 2009 (2) ,

so zreteľom na svoju pozíciu v prvom čítaní (3) k návrhu Komisie pre Európsky parlament a Radu (COM(2008)0820),

so zreteľom na článok 294 ods. 7 Zmluvy o fungovaní Európskej únie,

so zreteľom na článok 72 rokovacieho poriadku,

so zreteľom na odporúčanie do druhého čítania Výboru pre občianske slobody, spravodlivosť a vnútorné veci (A7-0216/2013),

(1) Ú. v. EÚ C 317, 23.12.2009, s. 115.

(2) Ú. v. EÚ C 79, 27.3.2010, s. 58.

(3) Ú. v. EÚ C 212 E, 5.8.2010, s. 370.

PRÍLOHA K LEGISLATÍVNEMU UZNESENIU

Spoločné vyhlásenie Rady, Európskeho parlamentu a Komisie

Rada a Európsky parlament vyzývajú Komisiu, aby bez toho, aby bolo dotknuté jej právo iniciatívy zvážila revíziu článku 8 ods. 4 prepracovaného znenia dublinského nariadenia, keď Súdny dvor rozhodne vo veci C-648/11 MA a i./Secretary of State for the Home Department, najneskôr však keď uplynú lehoty stanovené v článku 46 dublinského nariadenia. Európsky parlament a Rada potom vykonajú svoje legislatívne právomoci, pričom zohľadnia najlepší záujem dieťaťa.

Komisia v duchu kompromisu a s cieľom zaistiť bezodkladné prijatie návrhu akceptuje, že túto výzvu zváži, pričom má za to, že táto výzva sa vzťahuje iba na dané konkrétne okolnosti a nevytvára precedens.
(2a)

Článok 13 ods. 7 sa nahrádza takto: „7. Komisia požiada STECF o každoročné porovnanie zníženia úhynu tresky, ktoré by prinieslo uplatňovanie odseku 2 písm. c), so znížením, ktoré by očakával v dôsledku úpravy úsilia uvedeného v článku 12 ods. 4. Na základe tohto odporúčania Komisia v prípade potreby vypracuje príslušné návrhy na úpravu rybolovného úsilia, ktoré možno uplatňovať na príslušnú skupinu výstroja v nadchádzajúcom roku.“. [PN 7]
Komisia vykonáva z vlastnej iniciatívy v úzkej spolupráci s členskými štátmi a s pomocou externých odborníkov hodnotenie ex post s cieľom posúdiť účinnosť a udržateľnosť dosiahnutých výsledkov a zmerať pridanú hodnotu fondu. Hodnotenie ex post sa vykoná do 31. decembra 2023.

Komisia vykonáva z vlastnej iniciatívy v úzkej spolupráci s členskými štátmi a s pomocou externých odborníkov hodnotenie ex post s cieľom posúdiť účinnosť a efektívnosť fondu a udržateľnosť dosiahnutých výsledkov a zmerať pridanú hodnotu fondu. Hodnotenie ex post sa vykoná do 31. decembra 2023.
(6) Finančná zodpovednosť by sa mala prideliť subjektu zodpovednému za zaobchádzanie, o ktorom sa zistilo, že nie je v súlade s príslušnými ustanoveniami dohody. Znamená to, že finančnú zodpovednosť by mala niesť Únia vtedy, keď príslušné zaobchádzanie poskytuje inštitúcia, subjekt alebo agentúra Únie. Finančnú zodpovednosť by mal niesť príslušný členský štát vtedy, keď príslušné zaobchádzanie poskytuje členský štát. Ak však členský štát koná spôsobom vyžadovaným podľa práva Únie, napríklad pri transpozícii smernice prijatej na úrovni Únie, mala by finančnú zodpovednosť niesť Únia do takej miery, v akej sa príslušné zaobchádzanie vyžaduje podľa práva Únie. Okrem toho je potrebné, aby sa v nariadení predpokladala eventualita, že konkrétna vec sa môže týkať zaobchádzania poskytnutého členským štátom aj zaobchádzania vyžadovaného podľa práva Únie. Nariadenie sa bude vzťahovať na všetky úkony členských štátov a Európskej únie .

(6) Finančná zodpovednosť by sa mala prideliť subjektu zodpovednému za zaobchádzanie, o ktorom sa zistilo, že nie je v súlade s príslušnými ustanoveniami dohody. Znamená to, že finančnú zodpovednosť by mala niesť samotná Únia vtedy, keď príslušné zaobchádzanie poskytuje inštitúcia, subjekt , agentúra alebo iná právna jednotka Únie. Finančnú zodpovednosť by mal niesť príslušný členský štát vtedy, keď príslušné zaobchádzanie poskytuje tento členský štát. Ak však členský štát koná spôsobom vyžadovaným podľa práva Únie, napríklad pri transpozícii smernice prijatej na úrovni Únie, mala by finančnú zodpovednosť niesť samotná Únia do takej miery, v akej sa príslušné zaobchádzanie vyžaduje podľa práva Únie. Okrem toho je potrebné, aby sa v nariadení predpokladala eventualita, že konkrétna vec sa môže týkať zaobchádzania poskytnutého členským štátom aj zaobchádzania vyžadovaného podľa práva Únie. Nariadenie sa bude vzťahovať na všetky úkony členských štátov a Únie . V takomto prípade by členské štáty a Únie mali niesť finančnú zodpovednosť za osobitné zaobchádzanie, ktoré povolí niektorý z nich.
(34i)

ECB by mala poskytnúť fyzickým a právnickým osobám možnosť požiadať o preskúmanie rozhodnutí prijatých na základe právomocí, ktorými bola poverená podľa tohto nariadenia, a určených týmto osobám, alebo rozhodnutí, ktoré majú na ne priamy a konkrétny vplyv. Toto preskúmanie by sa malo zameriavať na procesný a vecný súlad príslušných rozhodnutí s týmto nariadením, pričom by sa mala rešpektovať právomoc ECB rozhodnúť o vhodnosti prijatia týchto rozhodnutí. ECB by na tento účel a z dôvodov zjednodušenia postupu mala zriadiť revízny výbor, ktorý vykoná takéto interné preskúmanie. Rada guvernérov ECB by za členov tohto výboru mala vymenovať uznávané osobnosti. Rada guvernérov by pri prijímaní svojho rozhodnutia mala v najväčšej možnej miere zabezpečiť primeranú geografickú a rodovú rovnováhu v rámci členských štátov. V rámci stanoveného postupu preskúmania by dozorná rada mala mať možnosť podľa potreby opätovne posúdiť svoj predchádzajúci návrh rozhodnutia.
(4c)

S cieľom presadzovať najlepšie postupy v oblasti dohľadu na vnútornom trhu je nevyhnutné, aby bol jednotný súbor pravidiel doplnený o príručku európskeho dohľadu nad finančnými inštitúciami vypracovanú EBA po konzultácii s príslušnými orgánmi. V príručke dohľadu by mali byť určené najlepšie postupy v rámci Únie, pokiaľ ide o metodiky a procesy dohľadu, aby sa dodržiavali základné medzinárodné zásady a zásady Únie. Príručka by nemala mať formu právne záväzných aktov a nemalo by obmedzovať dohľad na základe posúdenia situácie. Mala by pokrývať všetky záležitosti, ktoré spadajú do rozsahu pôsobnosti EBA, vrátane oblastí, ako je ochrana spotrebiteľa a boj proti praniu špinavých peňazí. V príručke by sa mali stanoviť merateľné ukazovatele a metodiky posudzovania rizika, spôsoby identifikácie včasného varovania a kritériá pre opatrenia v oblasti dohľadu. Túto príručku by mali používať príslušné orgány. Používanie príručky by sa malo považovať za významný prvok pri posudzovaní zbližovania postupov v oblasti dohľadu a na účely vzájomného hodnotenia uvedeného v tomto nariadení.
(1a)

Podľa záverov Európskej rady z 8. februára 2013 o viacročnom finančnom rámci na roky 2014 – 2020 by sa mala časť príjmov z DFT prideliť do rozpočtu Únie ako skutočný vlastný zdroj. Využitie príjmu z DFT ako vlastného zdroja Únie je v rámci postupu posilnenej spolupráce možné, len ak by boli národné príspevky zúčastnených členských štátov do rozpočtu Únie znížené o rovnakú sumu a zabránilo by sa nepomernému príspevku zúčastnených členských štátov v porovnaní s nezúčastnenými členskými štátmi. Keď sa DFT zavedie na úrovni Únie, celá suma vlastných zdrojov z DFT alebo jej časť by sa mala pridať k národným príspevkom členských štátov, aby sa tak získali nové finančné zdroje na európske investície bez znižovania národných príspevkov zúčastnených členských štátov do rozpočtu Únie.
(14) Jednotné uplatňovanie pravidiel v oblasti štátnej pomoci si vyžaduje stanovenie mechanizmu spolupráce medzi súdmi členských štátov a Komisiou. Túto spoluprácu je dôležité rozvíjať so všetkými súdmi členských štátov, ktoré uplatňujú článok 107 ods. 1 a článok 108 zmluvy, a to bez ohľadu na okolnosti ich uplatňovania. Vnútroštátne súdy by mali mať najmä možnosť vyžiadať si od Komisie informácie alebo stanovisko k otázkam týkajúcim sa uplatňovania právnych predpisov v oblasti štátnej pomoci. Zároveň by mala mať aj Komisia možnosť predkladať písomné alebo ústne pripomienky súdom, ktoré sú príslušné vo veci uplatňovania článku 107 ods. 1 alebo článku 108 zmluvy. Tieto pripomienky by sa mali predkladať v súlade s vnútroštátnymi procesnými pravidlami a postupmi vrátane tých, ktoré zaručujú práva strán.

(14) Jednotné uplatňovanie pravidiel v oblasti štátnej pomoci si vyžaduje stanovenie mechanizmu spolupráce medzi súdmi členských štátov a Komisiou. Túto spoluprácu je dôležité rozvíjať so všetkými súdmi členských štátov, ktoré uplatňujú článok 107 ods. 1 a článok 108 zmluvy, a to bez ohľadu na okolnosti ich uplatňovania. Vnútroštátne súdy by mali mať najmä možnosť vyžiadať si od Komisie informácie alebo stanovisko k otázkam týkajúcim sa uplatňovania právnych predpisov v oblasti štátnej pomoci. Zároveň by mala mať aj Komisia možnosť predkladať písomné alebo ústne pripomienky súdom, ktoré sú príslušné vo veci uplatňovania článku 107 ods. 1 alebo článku 108 zmluvy. Tieto nezáväzné pripomienky by sa mali predkladať v súlade s vnútroštátnymi procesnými pravidlami a postupmi vrátane tých, ktoré zaručujú práva strán.
(23) Predpokladá sa, že podvody spojené s počítadlom kilometrov sa týkajú 5 % až 12 % objemu predaja ojazdených vozidiel, čo pre spoločnosť každoročne predstavuje náklady vo výške niekoľkých miliárd eur, a zároveň to má vplyv na správne vyhodnotenie technického stavu vozidla. Aby bolo možné bojovať proti podvodom spojeným s počítadlom kilometrov, zaznamenávanie počtu najazdených kilometrov do osvedčení o technickej kontrole spolu s povinnosťou predložiť osvedčenie z predchádzajúcej kontroly by uľahčilo odhaľovanie neoprávneného narábania a manipulácie s počítadlom kilometrov. Podvody v súvislosti s počítadlami kilometrov by sa mali systematickejšie považovať za trestný čin, ktorý podlieha sankcii.

(23) Predpokladá sa, že podvody spojené s počítadlom kilometrov sa týkajú 5 % až 12 % objemu predaja ojazdených vozidiel vo vlastnom štáte , pričom pri cezhraničnom predaji je toto percento oveľa vyššie, čo pre spoločnosť každoročne predstavuje náklady vo výške niekoľkých miliárd eur, a zároveň to má vplyv na správne vyhodnotenie technického stavu vozidla. V záujme boja proti podvodom spojeným s počítadlom kilometrov by zaznamenávanie počtu najazdených kilometrov do osvedčení o technickej kontrole spolu s povinnosťou predložiť osvedčenie z predchádzajúcej kontroly uľahčilo odhaľovanie neoprávneného narábania a manipulácie s počítadlom kilometrov. Vytvorenie elektronickej platformy informácií o vozidlách databázy na zaznamenávanie počtu najazdených kilometrov vozidiel a vážnych nehôd daných vozidiel počas ich životnosti s náležitou ochranou údajov by tiež pomohlo predchádzať manipulácii a sprístupňovať dôležité informácie. Podvody v súvislosti s počítadlami kilometrov by sa okrem toho mali systematickejšie považovať za trestný čin, ktorý podlieha sankcii.
(3)

Vo všeobecnosti platí, že poľnohospodárom, ktorí požiadali o pomoc vo forme priamej platby na jeden kalendárny rok (N), sa pomoc vyplatí v pevne stanovenej lehote, ktorá patrí do rozpočtového roka (N + 1). Členské štáty však majú, v rámci určitých obmedzení, možnosť vyplatiť platby poľnohospodárom s omeškaním po uplynutí tejto lehoty splatnosti bez akéhokoľvek časového ohraničenia. Tieto omeškané platby môžu spadať do neskoršieho rozpočtového roka. Ak sa v danom kalendárnom roku uplatňuje finančná disciplína, miera úpravy by sa nemala uplatňovať na platby, v súvislosti s ktorými sa žiadosti o pomoc predložili v inom kalendárnom roku, než je rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné zabezpečiť, aby sa miera úpravy uplatňovala len na platby, v súvislosti s ktorými sa žiadosti o pomoc predložili, pokiaľ ide o kalendárny rok, v ktorom sa uplatňuje finančná disciplína, bez ohľadu na to, kedy sa platba poľnohospodárom vyplatí.
(6)

Článok 16 sa mení a dopĺňa takto: a) odsek 1 sa nahrádza takto: „1. Potvrdené osvedčenie o úlovku dovozca predloží príslušným orgánom členského štátu, do ktorého sa má výrobok doviezť, v lehote pôvodne stanovenej aspoň tri pracovné dni pred odhadovaným časom príchodu na miesto vstupu na územie Únie. Túto lehotu troch pracovných dní možno prostredníctvom delegovaných aktov prijatých v súlade s článkom 54a upraviť podľa druhu rybolovného produktu, vzdialenosti od miesta vstupu na územie Únie alebo použitých dopravných prostriedkov. Uvedené príslušné orgány skontrolujú v rámci riadenia rizika osvedčenie o úlovku na základe informácií poskytnutých v oznámení od vlajkového štátu v súlade s článkami 20 a 22.“; b) odsek 3 sa nahrádza takto: „3. Kritériá na udelenie štatútu ‚schválený hospodársky subjekt‘ dovozcovi príslušnými orgánmi členského štátu zahŕňajú: a) usadenie dovozcu na území tohto členského štátu; b) dostatočný počet a objem dovozných operácií na vykonávanie postupu uvedeného v odseku 2; c) náležitú históriu dodržiavania ochranných a riadiacich opatrení; d) uspokojivý systém správy obchodných záznamov a prípadne aj dopravných a spracovateľských záznamov, ktorý umožňuje vhodné kontroly a overovania vykonávané na účely tohto nariadenia; e) existenciu prostriedkov na vykonávanie týchto kontrol a overovaní; f) v prípade potreby praktické normy pre odbornosť alebo odbornú kvalifikáciu, ktoré sú priamo spojené s vykonávanými činnosťami a g) v prípade potreby preukázanú finančnú solventnosť. Členské štáty oznámia Komisii názvy a adresy schválených hospodárskych subjektov čo najskôr po udelení tohto štatútu. Komisia tieto informácie elektronicky sprístupní členským štátom.“; c) dopĺňajú sa tieto odseky: „4. Na základe kritérií uvedených v odseku 3 je Komisia v súlade s článkom 54a splnomocnená prijímať delegované akty, ktorými stanovuje: a) pravidlá týkajúce sa pozastavenia alebo zrušenia štatútu schváleného hospodárskeho subjektu; b) pravidlá týkajúce sa podmienok platnosti osvedčení schválených hospodárskych subjektov; c) pravidlá týkajúce sa udelenia, zmeny a doplnenia alebo odňatia osvedčení schválených hospodárskych subjektov. 5. Komisia prijíma v súlade s postupom preskúmania uvedeným v článku 54 ods. 2 vykonávacie akty, pokiaľ ide o: a) postupy a formuláre týkajúce sa podávania žiadostí o osvedčenia schválených hospodárskych subjektov a vydávania týchto osvedčení; b) pravidlá overovania schválených hospodárskych subjektov; c) pravidlá výmeny informácií medzi schválenými hospodárskymi subjektmi a orgánmi členských štátov, medzi členskými štátmi a medzi členskými štátmi a Komisiou.“.
(3a)

Zachovanie miery úhynu pri rybolove na úrovni prijateľnej podľa vedeckých odporúčaní by malo umožniť obnovu populácií rýb. Členské štáty by mali prednostne vypracovať a podporiť opatrenia a stimuly zamerané na predchádzanie neželaným výlovom. Mala by sa poskytovať finančná podpora na používanie selektívnych opatrení týkajúcich sa výstroja. [PN 2]
(24a)

S cieľom zohľadniť určité právne normy členských štátov, napr. ochranu spoločného bydliska, ako aj režim práva na využívanie majetku vo vzťahu medzi manželmi, by nariadenie nemalo znemožňovať využívanie imperatívnych noriem súdu, na ktorý bola žaloba podaná, a malo by teda umožniť, aby členský štát neuplatnil cudzieho právo v prospech vlastného práva. Pojmom imperatívne normy by sa v tejto súvislosti mali označovať normy, ktorých dodržiavanie považuje členský štát za nutné z dôvodu ochrany verejných záujmov, najmä politickej, sociálnej alebo hospodárskej štruktúry. Na účely ochrany spoločného bydliska by napríklad členský štát, na území ktorého sa toto bydlisko nachádza, mal môcť uplatniť svoje vlastné predpisy bez ohľadu na ustanovenia o ochrane uzatvorených dohôd platné v tomto členskom štáte, ktorých prednosť zaručuje článok 35.
5. Odvolanie proti vyhláseniu vykonateľnosti sa podáva do 30 dní od jeho doručenia. Ak má účastník, proti ktorému sa o výkon žiada, bydlisko v inom členskom štáte, než v ktorom sa vydalo vyhlásenie vykonateľnosti, lehota na odvolanie je 60 dní a začína plynúť odo dňa doručenia buď tejto osobe do vlastných rúk, alebo do jej obydlia. Predĺženie tejto lehoty z dôvodu vzdialenosti nie je prípustné.